CELEX: 62021TN0297
Language: da
Date: 2021-05-21 00:00:00
Title: Sag T-297/21: Sag anlagt den 21. maj 2021 — Troy Chemical og Troy mod Kommissionen

19.7.2021   
            
            
               DA
            
            
               Den Europæiske Unions Tidende
            
            
               C 289/44
            
         
      Sag anlagt den 21. maj 2021 — Troy Chemical og Troy mod Kommissionen
      (Sag T-297/21)
      (2021/C 289/60)
      Processprog: engelsk
      
         Parter
      
      
         Sagsøgere: Troy Chemical Co. BV (Delft, Nederlandene) og Troy Corp. (Florham Park, New Jersey, De Forenede Stater) (ved advokaterne D. Abrahams, H. Widemann og Ł. Gorywoda)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Sagsøgtes gennemførelsesforordning (EU) 2021/348 af 25. februar 2021 (1) annulleres i sin helhed.
               
            
                  —
               
               
                  Der træffes sådanne andre eller yderligere foranstaltninger, som findes påkrævet.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
               
                  1.
               
               
                  Første anbringende om, at sagsøgte begik en retlig fejl, misbrugte sine beføjelser, tilsidesatte berettigede forventninger (i henhold til den gældende vejledning), tilsidesatte princippet om forbud mod forskelsbehandling og anlagde et åbenbart urigtigt skøn ved at fastsætte en treårig godkendelsesperiode for carbendazim.
               
            
               
                  2.
               
               
                  Andet anbringende om, at sagsøgte anlagde et åbenbart urigtigt skøn og misbrugte sine beføjelser ved at nå til den konklusion, at »specifikke betingelser« var påkrævede for at forbyde godkendelse af biocidholdige produkter til anvendelse i maling og puds, der er beregnet til udendørs brug.
               
            
               
                  3.
               
               
                  Tredje anbringende om, at sagsøgte anlagde et åbenbart urigtigt skøn og begik en retlig fejl ved at nå til den konklusion, at »specifikke betingelser« var påkrævede for at forbyde, at artikler til udendørs brug, som har fået en specifik behandling (maling og puds, der er behandlet med/indeholder carbendazim), blev bragt i omsætning.
               
            
               
                  4.
               
               
                  Fjerde anbringende om, at sagsøgte begik en åbenbar retlig og faktisk fejl ved at nå til den konklusion, at »specifikke betingelser« var påkrævede i forbindelse med mærkningen af maling og puds, der er behandlet med/indeholder carbendazim, og som er beregnet til udendørs brug, for at påminde brugerne om forbuddet mod udendørs brug.
               
            
         (1)  Kommissionens gennemførelsesforordning (EU) 2021/348 af 25.2.2021 om godkendelse af carbendazim som et eksisterende aktivstof til anvendelse i biocidholdige produkter af produkttype 7 og 10 (EØS-relevant tekst) (EUT 2021, L 68, s. 174-177).